Ailələrə Yardım Birliyi yaradıldı » AMİA.az
Ailələrə Yardım Birliyi yaradıldı
27-04-2020 17:11 Bölmə: Digər sayta / Sosial / Redaktordan / yuxari Oxunma sayı: 1513
Ailələrə Yardım Birliyi - "Koronavirus Pandemiyası" səbəbi ilə xüsusi karantin rejimi müddətində həqiqətən ehtiyaclı ailələrə dəstək məqsədli gənclər tərəfindən yaradılmışdır. Qısa zamanda ətrafına cəlb etdiyi xeyriyyəçilər ilə daha çox ailəyə dəstək olmuşdur. Birliyin məqsədi "Koronavirus Pandemiyası" səbəbi ilə zərərçəkmiş ailələrə ərzaq yardımının təşkilidir.
Birlik vasitəsilə ailələrəyardım birliyin təsisçi qrupu tərəfindən aparılan sistemli araşdırma nəticəsində olunur və təyin olunan ailəyə 15 günlük ərzaq pay edilir.
Birliyin təsisçi qrupu 4 nəfərdən ibarətdir. Təsisçilər- Cavidan Heybətzadə, Səkinə Məmmədova,Əli Ağazadə, Nəzirə Qafarovadır.
Bu günə qədər 125 ailəyə yardım edilmişdir.
Birliyin yaranması "whatssapp" sosial şəbəkəsində təşkil olunmuş "Korona Klubu" adlımafia oyun qrupunda irəli sürülmüş təşəbbüs əsasında reallaşdırılmışdır. Təşəbbüsün müəllifi Cavidan adlı gənc olmuşdur. Qeyd edək ki, Cavidan Heybətzadə hazırda Odlar Yurdu Universitetində"MBA - Beynəlxalq Biznesin təşkili və idarə edilməsi"ixtisas üzrə magistratura tələbəsidir, bununla yanaşı"Korona Klubu"nun həm də "Ailələrə Yardım Birliyi"nin təsisçisidir.
Korona Klub "mafia oyununa" əsaslanır və məqsədi gənclərin asudə vaxtının təşkil edilməsi, gənclərin "Koronavirus Pandemiyası" ilə mübarizədə həmrəyliyə həvəsləndirilməsi və məlumatlandırılmanın aparılmasıdır. Qrupun 100-dən çox iştirakçısı vardır.
Kluba qoşulmaq üçün müəyyən qaydalara əməl etmək lazım gəlir. Oyuna qoşulmaq və adıçəkilən Birlik vasitəsilə yardım etmək istəyən şəxslər aşağıdakı linklərə daxil olaraq məlumatlana bilərlər:
https://www.facebook.com/AilelereYardimBirliyi/
https://www.instagram.com/ailelere_yardim_birliyi/
Qeyd edək ki, "Korona Klubu"nda keçirilən mafia oyunu klassik oyundan fərqlənir və yeni ssenari üzrə aparılır. Oyunda iştirak pulsuzdur.